разкази с хумор за Трабант
Един пич с Трабант си пътува по Цариградско шосе.
 На светофара на Орлов мост, обаче нещо се заблеял и се ударил в задницата на един Баварец пред него.
 Подава се от джама на Бавареца една мутра, поглежда с укор! Пича направо се шашнал, свил ръце в молитвена поза, накатал се в ембрионално кълбо... Светнало зелено и Бавареца отфучал напред.
 На следващия светофар, до Ялта, пича едвам се съвземал и пак - фрааааас в задницата на Бавареца!
 Писнало му на мутрата, изскача от Бавареца, тръгва заканително към пича с Трабанта - оня вече се примирил с безславният си край... обаче мутрата вика с бяс:
 - Абе, брато, като ме нема мене ти как спираш, бе!